****

**«Արցախի «Շիրակացու ճեմարան» գիտակրթական համալիրը» շարունակում է 2022-23 ուստարվա մրցութային ընդունելությունը ավագ դպրոցի 10-րդ և 11-րդ դասարաններում**

Ճեմարանում իրականացվող «Հայրենիքի պաշտպանության և գիտատեխնիկական առաջընթացի համար պատասխանատու օրինապաշտ քաղաքացու ձևավորման» հեղինակային կրթական ծրագիրն ապահովելու է միջազգային ամենաբարձր չափանիշներին համապատասխանող բարձրակարգ և լիարժեք կրթություն։

Դիմորդները հանձնում են ընդունելության քննություններ ***հայոց լեզու, մաթեմատիկա, անգլերեն, ռուսերեն***, ինչպես նաև դիմորդի ընտրությամբ՝ ***կամ բնական գիտություններ*** *(ֆիզիկա, կենսաբանություն, քիմիա՝ մեկ հարցաթերթով),* ***կամ հասարակական գիտություններ*** *(հայոց պատմություն, համաշխարհային պատմություն, հասարակագիտություն՝ մեկ հարցաթերթով) առարկաներից։*

Ճեմարանում ուսուցումն իրականացվելու է Երևանի «Շիրակացու ճեմարան» գիտակրթական համալիրի կողմից ընտրված և համապատասխան մասնագիտական վերապատրաստումներ անցած ուսուցիչների կողմից։

Երկրորդ կիսամյակից ուսուցումը կազմակերպվելու է ***հումանիտար, բնագիտամաթեմատիկական և տնտեսագիտական հոսքերով։***

Ճեմարանում ուսումն անվճար է։ Ուսումնադաստիարակչական գործընթացը կազմակերպվում է երկարացված օրվա աշխատակարգով։ Սովորողներն ապահովվում են սննդով։

Պահանջվող փաստաթղթերն են․

* դիմում (լրացվում է սովորողի և ծնողի կողմից տեղում)
* սովորողի ծննդյան վկայականի պատճենը
* սովորողի հիմնական կրթության վկայականի պատճենը (10-րդ դասարան ընդունվելու համար) կամ 10-րդ դասարանի ամփոփաթերթիկի պատճենը (11-րդ դասարան ընդունվելու համար)
* երկու լուսանկար (3x4 չափսի)
* բնակության վայրից տեղեկանք
* դիպլոմների, պատվոգրերի, գովասանագրերի կամ ակադեմիական այլ նվաճումները հավաստող փաստաթղթերի պատճեններ (առկայության դեպքում)

Փաստաթղթերն ընդունվում են ս․թ․ սետտեմբերի 12-ից մինչև 17-ը, ժամը 10:00-ից մինչև 17:00, ք. Ստեփանակերտ, Հովհ․ Թումանյանի անվան թիվ 9 դպրոցի շենքում։

Լրացուցիչ տեղեկությունների համար զանգահարել 097 70 09 08 հեռախոսահամարին։